open-index/open-wikipedia-markdown huggingface dataset:
Royal Marines Police (Storbritannia)

**Royal Marines Police** er militærpolitiet i det britiske marineinfanteriet Royal Marines. Enheten var tidligere en selvstendig enhet, men ble i 2009 en gren av Royal Navy Police.

## Historikk
Det var en liten avdeling, kun av tropps størrelse, men den hadde sin egen etterforskningsenhet, *Special Investigation Branch*, som etterforsket kriminalitet. Royal Marines Police hadde tilhold i Plymouth.

Som del av forbandet 3 Commando Brigade utgjorde Royal Marines Police en tropp i brigadens Command Support Group. Under amfibiske operasjoner hadde troppen ansvar for å koordinere transport fra brohodet, merke forsyningsruter og eskortere konvoier. Troppen utførte i tillegg vanlige politioppgaver og sørget for nærbeskyttelse av brigadesjefen.

Royal Marines Police ble innlemmet i Royal Navy Police i 2009.

## Referanser
Humanetikk

**Humanetikk** eller **human-etikk** var den betegnelse Kristian Horn valgte på det etiske system og (etter hvert) livssyn som Human-Etisk Forbund ble dannet for å utvikle og formidle i en norsk sammenheng. Horn hentet sitt begrep om human-etikk fra den danske filosofen Harald Høffdings (1843–1931) hovedverk *Etik* fra 1887. Høffding var igjen inspirert av empirismen og utilitarismen (David Hume og John Stuart Mill), og vektla det såkalte «velferdsprinsippet» som grunnverdi.

Humanetikk kan ses som enten snevrere eller sammenfallende med livssynshumanisme, også kalt sekulær humanisme. I internasjonal sammenheng finnes ikke et tilsvarende uttrykk og til engelsk oversettes gjerne humanetikk med *Humanism* eller *secular humanism*. 

## Snever definisjon
Med utgangspunkt i en snever forståelse av humanetikk som grunnlaget for en etikk, vektlegges en rasjonell og menneskelig forankret etikk, altså en etikk som utvikler etiske posisjoner og standpunkter gjennom rasjonelle vurderinger og utledninger av den menneskelige erfaring. Humanetikken er også basert på oppfatningen om at det finnes en felles, allmenn moral/etikk. Dette kommer til uttrykk i de fellestrekk som kan ses i mange religiøse og etiske systemer. For eksempel var Kristian Horn opptatt av å vise hvor utbredt «den gylne regel» er i mange religioner: «Du skal gjøre mot andre det du vil andre skal gjøre mot deg», eller negativt formulert: «Du skal ikke gjøre mot andre det du ikke vil andre skal gjøre mot deg.»

## Vid definisjon
Dersom man anlegger et videre perspektiv og ser humanetikken som et mer omfattende livssyn  hvor også andre elementer enn bare etikken vektlegges, blir selve benevnelsen mer problematisk. Uttrykket blir for snevert til å fange inn at et livssyn omfatter mer enn bare en etikk. Kristian Horn vurderte da også å kalle det ideologiske grunnlaget for Human-Etisk Forbund for humanisme, men valgte humanetikk fordi humanisme har en rekke andre betydninger.

Ikke minst dette er bakgrunnen for at Human-Etisk Forbund i dag i de fleste sammenhenger bruker benevnelsen «humanisme» for å understreke tilhørigheten til International Humanist and Ethical Union (IHEU). I denne sammenheng blir «humanetikk» også å forstå som synonymt med «humanisme». En konsekvens av dette er at på sitt landsmøte i 2005 vedtok Human-Etisk Forbund også å kalle alle sine seremonier for «humanistiske». Denne begrepsbruken har blitt kritisert både av human-etikere som Kjell Horn (sønn av Kristian Horn) og av kristne humanister som Dag Hareide, som er rektor for Norsk Humanistisk Akademi (Nansenskolen). Hareide mener humanismen er en strømning innen mange religioner og livssyn, og at «når begrepet humanisme skal brukes i Grunnloven og i skolens formålsparagraf, kan ikke HEF annektere ordet».

## Referanser


## Eksterne lenker
* Om humanetikk på human.no
* Humanisme som livssynsbetegnelse – en utredning av Levi Fragell [PDF]
Pier Francesco Ferrero

** Pier Francesco Ferrero** (født 1510 i Biella nær Vercelli i Italia, død 14. november 1566 i Roma) var en av den katolske kirkes kardinaler. Han var biskop av Vercelli i Italia.

Han ble utnevnt til kardinal i 26. februar 1561 av pave Pius IV, med *[[San Cesareo in Palatio]]* som tittelkirke, så *[[Sant'Agnese in Agone]]* og deretter *[[Sant'Anastasia al Palatino]]*.

Han var bror til kardinal Filiberto Ferrero (kreert 1549), nevø til kardinal Bonifacio Ferrero (1517) og onkel til kardinal Guido Luca Ferrero (kreert 1565). Andre kardinaler i slekten var Giovanni Stefano Ferrero (1500) og Antonio de Ferreri (1505).

## Referanser


## Eksterne lenker
* Biografi på The Cardinals of the Holy Roman Church
West Midlands Police

**West Midlands Police** er en politistyrke som betjener grevskapet West Midlands i England.

Styrken ble opprettet i 1974, og er den nest største i landet etter Metropolitan Police Service i London. Området har en befolkning på nesten 2,6 millioner, og omfatter blant annet byene Birmingham, Coventry og Wolverhampton, samt Black Country. Det var pr. 2005 8&nbsp;057 polititjenestemenn, 721 spesialkonstabler og 3&nbsp;882 andre ansatte. I tillegg var det 95 *Police Community Support Officers*. 

## Eksterne lenker
* West Midlands Police
Kollektivet

**Kollektivet** kan vise til:

* Kollektivet (tegneserie) – en tegneserie av Torbjørn Lien
* Kollektivet (TV-serie) – et program på TV 2
* Kollektivet (film) – en dansk film fra 2016
Port of Dover Police

**Port of Dover Police** er en britisk politistyrke som har ansvaret for å håndheve lov og orden ved Dover havn. Styrken ble opprettet i 1933 med hjemmel i en lov fra 1847, som fortsatt er styrkens juridiske fullmakt. Politistyrken er underlagt havnestyret Dover Harbour Board og består av rundt 50 polititjenestemenn og 40 sivilt ansatte.

## Eksterne lenker
*
Luigi d’Este

** Luigi d'Este ** (født 1538 i Ferrara i Italia, død 30. desember 1586 i Roma i Italia) var en av den katolske kirkes kardinaler. Han ble biskop av Ferrara i 1550.

Han ble utnevnt til kardinal i 26. februar 1561 av pave Pius IV.

Han var i slekt med kardinalene Ippolito I d'Este (kreert 1493), Ippolito II d'Este (1538), Alessandro d'Este (1599), Rinaldo d'Este den eldre (1641) og Rinaldo d'Este den yngre (1686).

## Referanser


## Eksterne lenker
* Biografi på The Cardinals of the Holy Roman Church
Ludovico Madruzzo

** Ludovico Madruzzo ** eller ** von Madrutz, von Madrutsch, de Madruce, Madrucci, Madrucei,  Madrucci ** (født 1532 i Trient, død 20. april 1600 i Roma i Kirkestaten) var en av den katolske kirkes kardinaler. Han ble fyrstbiskop av Trient i 1567, og engasjerte seg for gjennomføringen av dekretene fra Tridentinerkonsilet.

Han ble utnevnt til kardinaldiakon i 26. februar 1561 av pave Pius IV, med *[[Sant'Onofrio al Gianicolo]]* som tittelkirke. I 1570 ble han bispeviet, av kardinal Stanislaw Hosius.

Som kardinalprest ble han senere tildelt *[[Sant'Anastasia al Palatino]]* og så *[[San Lorenzo in Lucina]]*. I fem konklaver fremla han den spanske konges veto mot kandidater til pavestolen. På grunn av sin gavmildhet overfor de fattige fikk han tilnavnet  "Il Padre dei poveri".

Han var slektning til kardinalene Cristoforo Madruzzo (kreert 1542) og Carlo Gaudencio Madruzzo (1604).

## Episkopalgenealogi
Hans episkopalgenealogi var:

* Biskop Samuel Maciejowski (1499-1550)
* Kardinal Stanislaw Hosius (Hozjusz) (1504-1579) *1550
* Kardinal *Ludovico Madruzzo* (1532-1600) * 1570

## Referanser


## Eksterne lenker
* Biografi på The Cardinals of the Holy Roman Church
Maaouya Ould Sid’Ahmed Taya

**Maaouya Ould Sid'Ahmed Taya** (arabisk: **&#1605;&#1593;&#1575;&#1608;&#1610;&#1577; &#1608;&#1604;&#1583; &#1587;&#1610;&#1583; &#1571;&#1581;&#1605;&#1583; &#1575;&#1604;&#1591;&#1575;&#1610;&#1593;**) (født 1941, eller i 1943 i Atar i Mauritania) er en mauritansk politiker og tidligere oberst. 

Som offiser kommanderte Maaouiya Ould Taya nasjonalgarden før han ble statsminister (1981–1984) og forsvarsminister. Han ble den reelle makthaver, som president for det militære styringsråd og fortsatt med tittel statsminister, i Mauritania i desember 1984 etter å ha styrtet president Mohamed Khouna Ould Haidallah i et ublodig kupp. 

I 1991 gav han landet en ny konstitusjon som åpnet for flerpartisystem, og stiftet Det demokratiske og sosiale republikanske parti. I 1992 organiserte han presidentvalg, og vant med stor margin. Både dette, et senere valg i 1997 og valg tidlig i 2000-årene hevdet opposisjonen var manipulerte.

Den 6. juli 2003, umiddelbart før et kuppforsøk som han så vidt klarte seg gjennom, gikk han formelt av som statsminister og utnevnte Sghaïr Ould M'Bareck som sin etterfølger i den posten. Hans styre overlevde også et kuppforsøk i august 2004, rett før et planlagt besøk til Frankrike. 

Den 3. august 2005, mens han var ute av landet for den saudiarabiske kong Fahds begravelse, ble han styrtet av et militærkupp. Han var på vei tilbake da meldingen om kuppet nådde ham, og landet med sitt fly i Nigers hovedstad Niamey.

Kuppmakerne fra Mauritanias hær, som presenterte seg som Militærrådet for rettferd og demokrati, kunngjorde at ønsket å beholde kontrollen i landet i to år, og at de deretter ville avholde demokratiske valg.

## Referanser
Atar

**Atar** (arabisk:: **أطار**) er en by i innlandet i det nordvestre Mauritania. Den er hovedstad i regionen Adrar, og den viktigste bosetningen på Adrarplatået. Byen, som vokste opp rundt flere oaser med daddelpalmer og et imponerende irrigasjonssystem, har en moské fra 1674.

Store deler av den gamle bebyggelsen ble ødelagt av regn og oversvømmelser tidlig på 1990-tallet. Byen har en  ksar med trange gater og et fransk fort fra annen verdenskrig.
Korketrekker

En **korketrekker** er et redskap som brukes til å trekke korken ut av flasker. I sin enkleste form består den av en metall-heliks, spindelen, festet til et håndtak. Spindelen skrus ned i korken, og når den så trekkes ut følger korken med. 

På grunn av den relativt store kraften som ofte er nødvendig for å trekke korken ut av ei flaske, er det utviklet en rekke mekaniske korketrekkere. I all hovedsak utnytter disse mekanismene vektstang-prinsippet for å redusere kraften som skal til for å få ut korken. 
Korketrekkeren finnes i et utall varianter og design, inklusive gassdrevne, og bidrar til den alminnelige drikkekultur. Det er sjelden i dag at man trenger å knekke flaskehalser for å åpne for innholdet, selv om bruk av sabel til dette fortsatt praktiseres av og til i befalskretser. 

## Kelnerkniv (Waiter's friend)
I 1883 tok tyskeren Carl F.A. Weinke ut patent på kelnerkniven, som er en liten, enkel mekanisk korketrekker. I restauranter er denne modellen bortimot enerådende. Den er utstyrt med en liten kniv til å fjerne folien på flaskehalsen. Spindelen settes mot midten av korken i en lett hellende vinkel, og skrus inn til den stopper. På denne måten unngår man at spindelen gjennomborer korken slik at små biter av kork faller ned i vinen. Så blir ansatsen for vektstanga satt mot kanten av flaskehalsen, og på grunn av vekstantprinsippet glir korken lett, raskt og mykt ut av flaska når man løfter  håndtaket. 

På bedre restauranter finnes det spesielt utdannete vinkelnere som har ansvaret for vinkjelleren. Disse har som regel sine egne, spesielle sommelierkniver som i prinsippet er lik kelnerkniven, men langt mer elegante i utførelsen. Haken på baksiden av ansatsen brukes til å åpne flasker med kronekork.
Aberdour

**Aberdour** er en landsby i Fife, Skottland. I 2001 var det 1&nbsp;690 innbyggere i landsbyen. Den ligger ved Firth of Forth, omkring 28 km vest for Edinburgh. 

Landsbyen har gode bademuligheter, ruinene av et slott og en gammel kirke med normanniske arbeider. 

Omkring 5 km sørvest for Aberdour står Donibristle House, setet for jarlen av Moray. Huset er særlig kjent for at en av jarlene ble myrdet der 7. februar 1592. 

Øya Inchholm inngår i sognet Aberdour.

## Referanser
Anstruther

**Anstruther** (skotsk-gælisk: *Ànsruthair*; skotsk: *Ainster* eller *Enster*) er en liten kystby og feriested i Fife, Skottland. Byen er den største bosetningen i området East Neuk, en strekning langs nordsiden av Firth of Forth, rett ovenfor Isle of May og ligger rundt 14 km sør-sørøst for St Andrews. Den har et minnesmerke over slaget ved Isle of May i 2018. Byen består av to bosetninger, en i øst og en i vest, Anstruther Easter og Anstruther Wester, og er delt av en elv, Dreel Burn. I henhold til beregning av folketallet har byen en befolkning på 3950 personer. Det gjør den til det største samfunnet i Firth of Forths nordlige kystlinje som er kjent som East Neuk. I øst går den opp i landsbyen Cellardyke.

## Stedsnavn
Første ledd i stedsnavnet Anstruther er noe usikkert fra skotsk-gæliske á(i)n («drivende») eller aon («en»), og betyr dermed enten «drivende/strømmende bekk eller elv» eller «(stedet for/på) bekk/elv». Navnet på Anstruther Easter kommer fra skotsk easter («østlig»), ettersom byen ligger øst for Anstruther, og Anstruther Wester tilsvarende fra skotsk western («vestlig»).

## Beskrivelse

Anstruther ble grunnlagt som en fiskerlandsby, og er hjemmet til Scottish Fisheries Museum. Fritidsfartøyer ligger nå fortøyd i havnen, og en golfbane ligger i nærheten av byen. Anstruther Pleasure Cruises driver sightseeing/naturcruise fra havnen til øya Isle of May, og Storbritannias fremste sted for lundefugl kan bli sett ombord på fartøyet «May Princess» fra april til oktober. Det er en rekke annet dyreliv, inkludert selkolonier på øya May.

Krigsminneet Anstruther War Memorial ligger i kirkegården, noe lenger inne i landet. Det runde byggverket er av en uvanlig form for krigsminne ved at det ligger flatt til bakken, i midten av en liggende rondell, og har stort sett formen til et keltisk kors.

Byen har flere butikker for fish and chips. En av dem er Anstruther Fish Bar, som vant årets Fish and Chip-butikk i 2001–2002, ble tildelt den samme prisen igjen av Sea Fish Organization i 2009.

Anstruther er hjemmet til Skottlands eneste solsystem i ekte skala. Modellen, som viser sola og planetene og avstandene mellom dem alle i samme skala fra 1 til ti tusen millioner, befinner seg stort sett i sentrum. Den strekker seg nesten 600 m fra solen til Pluto.

Etter slutten av den kalde krigen har en av Anstruthers best bevarte hemmeligheter blitt en stor turistattraksjon. En hemmelig atombunker (se Tilfluktsrom), bygget i 1951 og i drift fram til 1993. Den ligger ved vegen B940 nær landsbyen. I løpet av sin operative levetid så det ut som en vanlig bolig, men har blitt renovert og er nå åpen for publikum som museum. Bunkeren var et datterselskap Regional Seat of Government i tid for mulig kjernefysisk nødsituasjon og ville ha blitt okkupert av de britiske væpnede styrker, UKWMO, Royal Observer Corps og annet siviltjenestepersonell.

## Vennskapsbyer
Anstruther har en vennskapsby:

*  Bapaume (siden oktober 1991)

## Kjente personer
* Anstruther er fødebyen til geologiprofessor Andrew Lawson (1861-1952) 

## Referanser


## Eksterne lenker
* Offisielt nettsted
Muzak

**Muzak** er et registrert varemerke oppfunnet i 1922 av George O. Squier da han patenterte en innretning for overføring og distribuering av bakgrunnsmusikk fra grammofonplater over elektrisitetslinjer til arbeidsplasser. Squier var fascinert av det konstruerte ordet *[[Kodak]]* som varemerke, og tok lyden «muz» fra *music* og tilføyet «ak» fra *Kodak* for å konstruere navnet *Muzak*.

Squier utviklet bakgrunnsmusikksystemet fordi han hadde observert at arbeidere var mer produktive når det ble spilt musikk i bakgrunnen på arbeidsplassene. Han brukte sine observasjoner til å markedsføre ideen. På den tiden inneholdt en grammofonplate kun én sang. Utstyret som var nødvendig for å forsterke musikken var forholdsvis dyrt, men Squiers distribusjonssystem gjorde at kostnadene kunne deles på mange abonnenter. I 1920-årene var radiokringkasting akkurat i ferd med å etableres, og av prisgrunner såvel som andre grunner ikke et alternativ til Squiers system.

Bruken av bakgrunnsmusikk er senere utvidet, men navnet er blitt hengende igjen som begrep for musikk som ikke krever at man lytter, og der alle «vanskelige» partier enten er fjernet, eller volumjustert til å passe med resten. Et nyere uttrykk er heismusikk.

## Eksterne lenker
* Muzak &ndash; offisielt nettsted
Auchtermuchty

**Auchtermuchty** (skotsk-gælisk: *Uachdar Mucadaidh*, «oppland av grisene/svinene») er en by i Fife i Skottland. Den ligger ved Pitlour Hill, omkring 14 km nord for Glenrothes. Den ligger ved siden av Pitlour Hill og 14 km nord for Glenrothes. Ved folketellingen i 2020 hadde byen en befolkning på 2070 innbyggere.

Tidligere var tekstilindustrien viktigste næringskilde, men på begynnelsen av 1700-tallet grunnla John White det første støperiet i byen, og dette ble senere fulgt av et til. Fra 1829 til 1929 var det også et destilleri der, men med forbudstiden i USA forsvant det viktigste eksportmarkedet, og det ble nedlagt. I dag er det noe industri i byen, men de fleste pendler til andre steder. 

## Kjente personer
Blant kjente personer fra byen er James Ferrier, fjerde ordfører av Montréal i Canada, født her. John Glas (1695–1773), som grunnla den lille kristne sekten glasittene i 1725.  Jimmy Shand (1908–2000) var en skotsk folkemusiker som spilte tradisjonell skotsk dansemusikk på trekkspill.  Brødrene og musikerne Charlie og Chris Reid, som grunnla folk/rock-gruppa The Proclaimers, ble født i Leith, men vokste opp i Auchermuchty. 

## Referanser


## Eksterne lenker

*Auchtermuchty Community web portal
Balmullo

**Balmullo** er en liten landsby i Fife, Skottland. Den ligger i området East Neuk, på nordsiden av Firth of Forth, like ved Guardbridge og flybasen RAF Leuchars. 

I 2002 ble stedet internasjonalt kjent da det angivelig ble observert en svart panter i nærheten. 

## Eksterne lenker

* Scottish Big Cats: "Big Cat" Reports Rise
Crail

**Crail** (skotsk-gælisk: *Cathair Aile*) er en liten by og tidligere kongelig burgh i Fife i Skottland. Den ligger ved en naturlig havn, hvor man kan finne forstenede trær fra karbontiden. Den mest bemerkelsesverdige bygningen i byen er sognekirken i Marketgate. Kirken er fra midten av 1200-tallet. Kirkegården inneholder også en krigsminneport fra 1921. Det er også et museum og et pottemakeri der. Golfklubben Crail Golfing Society er den syvende eldste i verden. Ved beregninger av folketallet i 2020 er det 1 640 innbyggere i byen.

## Etymologi
Stedsnavnet Crail ble nedtegnet i 1148 som *Cherel* og i 1153 som *Karel*. Det første elementet er det piktiske **cair* (jf. walisisk *caer*) som betyr «borg», selv om dette ordet ser ut til å ha blitt lånt til gælisk. Det andre elementet kan være enten gælisk *ail*, berg», eller mer problematisk piktisk **al*; ingen sikker forekomst av dette ordet finnes i P-keltisk. Men hvis det generiske elementet var piktisk, er dette sannsynligvis det spesifikke.

## Bilder

Fil:Scotland Fife Crail 20070725 0117.jpg|Crails havn
Fil:Scotland Fife Crail 20070725 0119a.jpg|Hus ved havnen
Fil:Scotland Fife Crail 20070725 0136.jpg|Havnen


## Referanser


## Eksterne lenker

* The Royal Burgh of Crail and District Community Council
Tresco

**Tresco** er den nest største av Scillyøyene utenfor kysten av Cornwall i England. Den har omkring 180 fastboende innbyggere (2004).

Øya har svært variert natur i forhold til sin størrelse, fra skarpe granittklipper og lynghei på nordkysten til flotte strender dekket av skjell i øst og sør. Dette skyldes siste istid, da isen skurte over deler av øya. 

Det ligger to gamle slott ved New Grimsby, den viktigste landsbyen og havnen på øya. Midt på øya ligger småhus og gårder, en butikk og et lite postkontor, en kro og Island Hotel, samt det subtropiske hageanlegget Abbey Gardens. 

Hele øya tilhører hertugdømmet Cornwall, og er leaset til Dorrien-Smith.

## Eksterne lenker
*
Nebelwerfer

**Nebelwerfer** (tysk for *Tåkeleggingsmortar*) var en serie tysk rakettartilleri fra andre verdenskrig. Den hadde seks 150mm utskytningsrør som kunne bli avfyrt i løpet av ti sekunder. Den høyfrekvente lyden som ble skapt når den ble avfyrt var kjent for ofte å sette en skrekk i motstanderen. Det og den store røykutviklingen under og etter avfyring bidro til å gjøre Nebelwerferen til hovedmål for artilleribeskytning. På grunn av dette ble en mobil versjon montert på halvbeltekjøretøy utviklet.

I motsetning til det russiske motstykket Katjusja var Nebelwerferens raketter rotasjonsstabilisert.
Tatjana Lebedeva

**Tatjana Romanovna Lebedeva** (russisk Татьяна Романовна Лебедева, født 1976 i Sterlitamak i Basjkortostan) er en russisk friidrettsutøver.

Hun konkurrerer i både lengde og tresteg. Hun vant gull i tresteg under VM 2001 og 2003. 

Under Sommer-OL 2000 i Sydney tok hun sølv i tresteg. Under OL i Athen i 2004 tok hun bronse i tresteg, men vant lengdekonkurransen foran de russiske lagvenninnene Irina Simagina (sølv) og Tatjana Kotova (bronse). Også i VM 2007 i Osaka ble det russisk trippel i lengde. Denne gangen vant Lebedeva gull med 7,03 foran Ljudmila Koltsjanova (6,92) og Tatjana Kotova (6,90). 

25. januar 2017 diskvalifiserte IOC Lebedeva for bruk av doping i forbindelse med Sommer-OL 2008, som et resultat av dette mistet hun sølvmedaljene i både lengde og tresteg under lekene. Lebedeva anket IOCs vedtak til CAS, men 26. juli 2018 ble IOCs vedtak opprettholdt.

## Referanser


## Eksterne lenker
*
Adidas

**Adidas AG** er et tysk selskap som produserer treningstøy og -utstyr. Selskapet er en del av Adidas Group, som også består av selskapene Reebok, Taylormade (golf) og Rockport. Selskapet ble stiftet 18. august 1949, og var per 2008 verdens nest største fabrikant av sportstøy.

Adidas' kjennetegn er tre parallelle striper som går igjen på det meste av klær og sko fra selskapet. De tre stripene er også integrert i selskapets logoer. Selskapets omsetning i 2005 var 6,6 mrd euro og nesten 10,1 mrd euro i 2006.

Hovedfokuset til Adidas har alltid vært fotballdrakter og fotballutstyr, og er en av verdens største sponsorer for klubblag og nasjonale lag. I 1979 lanserte Adidas fotballskoen Copa Mundial og holder rekorden for den mestselgende fotballskoen.

Adidas har mange store draktavtaler med fotballklubber verden rundt. Bayern München, Real Madrid, Manchester United, River Plate, A.C. Milan og Juventus er noen av de store klubbene Adidas har avtale med, samt landslag som Tyskland, Spania, Argentina og Russland.

I juli 2014 signerte Adidas en ti års avtale med Manchester United, som begynte i 2015-2016-sesongen. Denne avtalen har garantert en minste verdi på omtrent 8,5 milliarder norske kroner, som gjør at det er den mest verdifulle draktavtalen i historien.

## Historie

Adolf («Adi») Dassler lagde sitt første skopar i 1920 i sin mors kjøkken. Dassler var en aktiv friidrettsutøver og ønsket å lage spesialsko for de ulike øvelsene. Han brukte seilduk som et sentralt materiale, men også silke fra fallskjermer og lær fra hjelmer som de fant på bygdene etter den første verdenskrig. Han ble kjent for sine lette løpesko, etter hvert også med pigger. Med støtte fra sin far, Christoph, og to av hans arbeidskamerater, (brødrene Zehlein), som arbeidet i en skofabrikk i et smedverksted, ble Adi Dasslers første skoproduksjon satt i system.

### 1924 - ''Gebrüder Dassler Schuhfabrik''
I 1924 ble hans to år eldre bror Rudolf («Rudi») Dassler med i skoproduksjonen, og de startet selskapet *Gebrüder Dassler Schuhfabrik* (Brødrene Dasslers skofabrikk). Under sommer-OL 1928 i Amsterdam hadde brødrene Dassler utstyrt en rekke utøvere med sine spesialsko. Dette la et fundament for selskapets internasjonale vekst, og de solgte rundt 200&nbsp;000 par sko i året før den andre verdenskrig. Det hører med til historien at Jesse Owens vant sine OL-gull i Berlin, 1936 med Dasslerbrødrenes piggsko på beina.

### 1948 - Familiefeiden
Samarbeidet mellom brødrene var ikke godt, og i 1948 gikk de hver til sitt. Rudi Dassler startet selskapet Puma og Adi Dassler startet Adidas. Navnet satte han sammen av de første stavelsene i sitt eget navn, og logonavnet er det skrevet uten stor forbokstav adidas. Det sies at navnet er et akronym for frasen *All Day I Dream About Sports*, men den historien er trolig kommet til lenge etter etableringen, og synes fabrikkert for det amerikanske markedet.

## Referanser

## Eksterne lenker
* 
* Offisielt produktnettsted
Burgh (andre betydninger)

**Burgh** kan vise til:

*En by i Skottland som tidligere hadde status som valgkrets, se burgh
*En alternativ skrivemåte for borough, en administrativ og politisk inndeling i England
*Burgh, Zeeland, en by i Schouwen-Duiveland, Nederland
Friedrich Georg Wilhelm von Struve

**Friedrich Georg Wilhelm von Struve** (1793–1864) var en tysk astronom som er kjent for sitt arbeide i Baltikum og Russland, særlig for Struves meridianbue.

Han var bror av Ludwig August Struve. 15 år gammel begynte han i 1808 å studerte klassisk filologi ved universitetet i Dorpat (idag Tartu). Etter noen semestre slo han over på matematikk og astronomi, og tok i 1813 doktorgraden. Allerede samme år ble han professor i astronomi ved stjerneobservatoriet i Dorpat, som kort før var blitt bygget av den tyskbaltiske universitetsbyggmesteren og besatt den mest avanserte stjernekikkerten. 

Mellom 1814 og 1821 underviste han også i matematikk, og i 1818 ble han direktør for observatoriet. Da hans bror Ludwig August døde i 1828, fikk han hans myndling, den senere filologen Theodor Struve, til Dorpat. I 1829 avanserte Struve til kollegieråd, og to år senere til virkelig statsråd. Med denne befordringen fulgte automatisk opphøyelse i adelstanden. 

Da det nye observatoriet i Pulkowo ble innviet i 1839, ble Struve dets første direktør, en stilling han innehadde til 1862. I 1832 ble han medlem av Vitenskapsakademiet i St. Petersburg, og i 1845 deltok han i grunnleggelsen av det russiske geografiske selskap. I 1856 ble han utnevnt til geheimeråd. I 1862 overgav han ledelsen av observatoriet til sin sønn, astronomen Otto Wilhelm von Struve. 

## Verker (utvalg)
* *Observationes Dorpatenses* (Dorpat, 1817-39, 8 bd.) 
* *Catalogus novus stellarum duplicium* (Dorpat, 1827)
* *Stellarum duplicium mensurae micrometricae* (St. Petersburg, 1831) 
* *Stellarum fixarum, imprimis compositarum positiones mediae* (St. Petersburg, 1852)

## Priser og utmerkelser (utvalg)
* 1826 – Royal Astronomical Societys gullmedalje

## Referanser
Maximilian II av Bayern

**Maximilian II** (født 28. november 1811 i München i Bayern, død 10. mars 1864 samme sted) var konge av Bayern fra 1848 til sin død.

## Liv og virke
### Bakgrunn
Han tilhørte Wittelsbach-dynastiet, og var gift med prinsesse Marie Friederike av Preussen. Han var sønn av kong Ludwig I av Bayern og far til kong Ludwig II av Bayern og Otto I av Bayern.

### Unge år som kronprins
Etter studier i Göttingen og Berlin og reiser i Tyskland, Italia og Hellas ble han av faren introdusert i statsrådet i 1836. Fra første stund la han for dagen en forskerdisposisjon, og uttalte ved en anledning at hadde han ikke blitt født inn i kongelig slekt, vville han nok ha tatt sikte på å bli professor.

Som kronprins kjøpte han 21 år gammel slottsruinen Schloss Hohenschwangau nær Füssen og lot den restaurere med utsøkt smak. På slottet samlet han rundt seg en eksklusiv krest av kunstnere og lærde og viet sin tid til vitenskapelige og historiske studier.

Hohenschwangau ble forbilde for hans sønns mange eventyrslott.

### Konge
Den 20. mars 1848 abdiserte hans far, og da overtok Maximilian regjeringen i kongeriket. Hans tronbestigelse skjedde på en meget kritisk tidspunkt men takket være sin liberale politik og konstitusjonelle reformer klarte han å blidgjøre opposisjonen. Men samtidig vokste det frem av annen opposisjon på motsatt fløy.

Utenrikspolitisk var han opptatt av å bevare Bayerns uavhengighet innenfor Det tyske forbund.

Innerikspolitisk brukte han betydelige ressurser på vitenskap og kunst. Hans satsing på universitetene befestet Münchens stilling som en ledende universitetsby, men skapte også engstelse blant Bayerns konservative katolske befolkning, ettersom mange av professorene som kom til kongeriket var protestantiske og av liberalt sinnelag, folk som Emanuel Geibel, Justus von Liebig og Heinrich von Sybel).

Maximilian II grunnla også Maximilianeum, i hvis bygning den bayerske landdagen idag residerer. Han følte seg knyttet til sitt folk og forsøkte også å støtte folkelig kultur.

Han døde brått etter bare tre dagers sykdom.

## Referanser


## Litteratur
* Herbert Eulenberg: *Die letzten Wittelsbacher*. Phaidon, Wien 1929. S. 127-153.
* 
* 
* Ulrike Leutheusser, Heinrich Nöth (utg.): *„Dem Geist alle Tore öffnen“. König Maximilian II. von Bayern und die Wissenschaft.* Allitera, München 2009, ISBN 3-869-06054-9.
* Rainer A. Müller (Red.): *König Maximilian II. von Bayern 1848–1864.* Hrsg. vom Haus der Bayerischen Geschichte. Rosenheimer, Rosenheim 1988, ISBN 3-475-52589-5.
* Martin Schäfer: *Maximilian II., König von Bayern* (= *Heyne-Biographien.* Band 168). Heyne, München 1989, ISBN 3-453-02620-9.
* Achim Sing: *Die Wissenschaftspolitik Maximilians II. von Bayern (1848–1864). Nordlichterstreit und gelehrtes Leben in München* (= *Ludovico Maximilianea.* Band 17). Duncker&nbsp;&&nbsp;Humblot, Berlin 1996, ISBN 3-428-08674-0.

## Eksterne lenker
* 
*
Girolamo di Corregio

** Girolamo di Corregio** (født 1511 i Correggio i Italia, død 9. oktober 1572 i Roma) var en av den katolske kirkes kardinaler. Han var tilknyttet den romerske kurie og utførte diplomatiske oppdrag overfor den franske konge og den tysk-romerske keiser.

Han ble utnevnt til kardinal den 26. februar 1561 av pave Pius IV, med *[[San Giovanni a Porta Latina]]* som tittelkirke, med *[[Santo Stefano Rotondo]]*, og til sist *[[San Martino ai Monti]]*.

Den 13. mai 1569 ble han utnevnt til erkebiskop av Taranto, og ble bispeviet 22. januar 1570 i det sixtinske kapell av kardinal Otto Truchseß von Waldburg. I 1572 var han pavelig ekstraordinær legat i Ancona med oppdraget å styrke byens sjøforsvar mot tyrkerfaren.

Han var nevø til kardinal Uberto Gàmbara (kreert 1539).

## Eksterne lenker
*  Biografi på The Cardinals of the Holy Roman Church
Bernardo Navagero

** Bernardo Navagero** (født 1507 i Venezia i Italia, død 13. april 1565 i Verona) var en av den katolske kirkes kardinaler.

Han var tilknyttet statsapparatet i republikken Venezia men trådte inn i kirkelig tjeneste da han ble enkemann. Han ble etterhvert biskop i Verona.

Han ble utnevnt til kardinal den 26. februar 1561 av pave Pius IV, med *[[San Nicola fra le Immagini]]* som tittelkirke, så *[[San Pancrazio (Roma)|San Pancrazio]]* og til sist *[[Santa Susanna]]*.

## Referanser


## Eksterne lenker
* Biografi på The Cardinals of the Holy Roman Church
Ahmed Chalabi

**Ahmed Abdel Hadi Chalabi** (arabisk: **احمد الجلبي**; født 30. oktober 1944 i Kadhimiya ved Bagdad og senere del av Bagdad, død 3. november 2015 i Bagdad) var en irakisk politiker som var Iraks visestatsminister fra april 2005 til mai 2006.

## Liv og virke
### Bakgrunn
Chalabi kom fra en sjiamuslimsk familie fra Bagdad, hvor han ble født. Han forlot Irak med familien sin i 1956 og tilbrakte mesteparten av oppveksten sin i USA og Storbritannia.  I 1965 fikk han tittelen høgskoleingeniør i matematikk fra Massachusetts Institute of Technology i USA.  I 1969 fikk han en filosofisk doktorgrad i matematikk fra universitetet i Chicago.

### Karriere
Senere underviste han ved matematikkfakultetet hos det amerikanske universitetet i Beirut.

I 1977 stiftet han Petra Bank i Jordan. Etter bankens undergang ble han dømt *[[in absentia]]* for banksvindel av en jordansk militærdomstol. Han flyktet fra landet, men hvordan er uklart. Han hadde en utestående dom på 17 års fengsel hvis han skulle dukket opp igjen i Jordan.

### Motstand mot Saddam Hussein
Midt på 1990-tallet var han involvert i den kurdiske motstandsbevegelsen i Nord-Irak. Etter at motstanden ble knust av Saddam Husseins regime flyktet han fra landet, og jobbet senere i USA med å lobbyere til fordel for irakske motstandsgrupper.

Chalabi og hans organisasjon Iraqi National Congress (INC) var en viktig kilde for informasjon om blant annet påståtte masseødeleggelsesvåpen som USA brukte for å rettferdiggjøre invasjonen av Irak i 2003.

### I Iraks politiske ledelse
Han var blant de eksil-irakerne som USA brakte med seg for å danne grunnlaget for det amerikanskstøttede styret i Irak. Han var landets visestatsminister fra april 20056 til mai 2006, og var også samtidig en kortere tid oljeminister. Han viste seg å være svært upopulær blant irakerne, og etter hvert har forholdet til USA kjølnet betraktelig.

## Referanser


## Eksterne lenker
* 
*
Francisco Pacheco de Toledo

** Francisco Pacheco de Toledo** (født ca. 1508 i Ciudad Rodrigo i Spania, død 23. august 1579 i Burgos) var en av den katolske kirkes kardinaler.

Han ble utnevnt til kardinal den 26. februar 1561 av pave Pius IV, med *[[Santa Susanna]]* som tittelkirke.

I 1567 ble han biskop av Burgos, og ble erkebiskop da Burgos noen år etter ble elevert til erkebispedømme.

Han var nevø til kardinal Pedro Pacheco de Villena (kreert 1545).

## Episkopalgenealogi
Hans episkopalgenealogi er:
* Kardinal Juan Pardo de Tavera (1504-1577) 
* Kardinal Durante de Duranti (1517-1586) * bispeviet 1542
* Kardinal *Francisco Pacheco de Toledo (Villena)* (1508-1579) * 1567

## Referanser


## Eksterne lenker
* Biografi på The Cardinals of the Holy Roman Church
Innico d’Avalos d’Aragona

**  Innico d'Avalos d'Aragona ** kalt *kardinal 'Aragona* (født 1535/1536 i Napoli i Italia, død 20. februar 1600 i Roma) var en av den katolske kirkes kardinaler. 
Han ble utnevnt til kardinal den 26. februar 1561 av pave Pius IV. I 1566 ble han biskop av Mileto. Han var i slekt med kardinal Gaspar de Ávalos de la Cueva (kreert 1544).

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Antonio Sanseverino (1477-1543) *1531
* Kardinal Giovanni Michele Saraceni (1498-1568) *1536
* Pave Pius V (1504-1572) * 1556
* Kardinal *Iñigo Avalos de Aragón* (ca 1535-1600) *1566
## Referanser
Tranent

**Tranent** (skotsk-gælisk: *Tranant*) er en by by (*[[Bystatus#Engelsktalende land|town]]*) i East Lothian (tidligere Haddingtonshire), sørøst i Skottland. Byen ligger 9,5 km øst fra grensen til Edinburgh og 14,5 km fra sentrum av Edinburgh. Det ligger ved siden av motorveien A1. Den opprinnelige hovedveien gikk rett gjennom byen inntil den nye A1 ble bygget. Byen er bygget i en slak skråning, omtrent 90 meter over havet, og er det en av de eldste byene i East Lothian. Tranent var tidligere en stor gruveby, men fungerer nå som en pendlerby for Edinburgh. Folketallet er for 2020 beregnet til 11910 innbyggere.

## Etymologi

Stedsnavnet er uklart og forklaringene tenderer å være preget av spekulasjoner. Som en bosetning ser det ut til at Tranent har hatt svært gammel opprinnelse, som muligens kan dateres tilbake til da votadiniene, den innfødte stammen som da var bosatt i dette området i romersk tid. Navnet ble først registrert, som *Travernment*, i et charter fra 1100-tallet, og på begynnelsen av 1200-tallet. Et forsøk på forklaring er første ledd, *trant-*, kan være beslektet med latinske *trano*, i betydningen «svømme, krysse, penetrere». 

John Henderson på midten av 1800-tallet skrev at stedsnavnet er uklart, men forkaster et folkeminne om at en gruppe vikinger gikk i land på motsatt kyst i Fife, og de innfødte skal å ropt: *Tranent! Tranent!* i betydningen «La de svømme over.» Heller ikke at det er korrupsjon av ordet *Trinity* (treenigheten). En mer rimelig forklaringen kan finnes i den eldste delen av bosetningen so langs en kløft eller ravine, en gang skogskledt med en elv, og i brytonisk språk var det en geografisk beskrivelse, *Trv-er-nent*. Således kan det se ut som at med elementene *tre* og *nant* kan betyr «byen ved bekken».

## Historie
Stedet er særlig kjent for Tranent-massakren, som fant sted i august 1797. Under en protest mot innføringen av obligatorisk verneplikt (*Militia Act of 1797*) i Skottland brøt det ut opptøyer, og soldater skjøt ned og drepte 12 personer. En av de drepte var Joan Crookston (kalt Jackie) som er framstilt på en statue i sentrum av byen som ble reist i 1995 til minne om ofrene.

Isabella Begg, født Burns, den yngste søsteren til dikteren Robert Burns, flyttet til Tranent fra Ormiston med familien etter at sønnen William sa opp sin stilling som skolemester. Hun forsørget familien sin ved hjelp av døtrene Agnes og Isabella, og jobbet som dameskreddere. I 1843 flyttet hun til Bridge House i Alloway, South Ayrshire.

## Referanser


## Litteratur
* Begg, Isobel Burns (1894): ''Isobel Burns (Mrs. Begg) a memoir by her grandson''. Paisley, London: A. Gardner.

## Eksterne lenker

*Scottish Places – Tranent
*East Lothian Museums/Tranent
Musselburgh

**Musselburgh** (skotsk-gælisk: *Baile nam Feusgan*; skotsk: *Musselburrae*) er en by by (*[[Bystatus#Engelsktalende land|town]]*) i East Lothian i Skottland. Den ligger ved kysten av Firth of Forth, omkring 8 km øst for sentrum av Edinburgh. Befolkningstallet er for 2020 beregnet til 21 100 innbyggere.

Byen er kjent for hesteløpsbanen Musselburgh Racecourse, etablert i 1816, den private internatskolen Loretto School, grunnlagt i 1827, og for Musselburgh Grammar School med røtter tilbake til 1500-tallet, som er en av de eldste allmennskolene i landet, men dagens hovedbygning ble reist i 1835.

Rett sør for byen ligger landsbyen Inveresk, kjent for hageanlegget Inveresk Lodge Gardens, administrert av National Trust for Scotland.

## Etymologi
Stedsnavnet Musselburgh er av angelsaksisk opprinnelse hvor *mussel* betyr blåskjell. Elementet *-burgh* er avledet fra *burh*, på samme hvis som Edinburgh ved at navnet er eldre enn innføringen av de formelle burgher av kong David I av Skottland. Det eldste  angelsaksiske stedsnavnet var Eskmuthe (Eskmouth) for dens lokalisering til munningen av elven Esk.

Musselburgh var kjent for blåskjellbedene som vokste i Firth of Forth; etter mange år med påstander om at blåskjellene var utrygge for konsum, ble det startet en bevegelse for å reetablere blåskjellsengene som en kommersiell satsing.

## En «ærlig by»
Musselburgh ble gjort til en baroniburgh ca. 1315 og en burgh av kongelighet ("burgh of regality") i 1562. Byen forsøkte å bli en kongelig burgh i 1632, men dette ble forhindret av motstand fra borgerne i Edinburgh. Selv om Edinburgh nå er kjent for å ha vært en burgh i 1125, gjenspeiles Musselburghs historie i det skotskspråklige tradisjonelle rimet:

::*Musselburgh was a burgh*
::*When Edinburgh was nane,*
::*And Musselburgh will be a burgh*
::*When Edinburgh's gane.*

Musselburgh er kjent som *«The Honest Toun»* («Den ærlige byen»»), og feirer dette ved det årlige valget av *«Honest Lad and Lass»* («De ærlige gutt og jente»). Byens motto «Honestas» dateres tilbake til 1332, da Skottlands regent, Thomas Randolph, 1. jarl av Moray, døde i Musselburgh etter en lang sykdom hvor han ble hengiven tatt vare på av byfolket. Hans etterfølger tilbød å belønne folket for deres lojalitet, men de takket nei og sa at de bare gjorde sin plikt. Den nye regenten, jarlen av Mar, var imponert og sa at de var en gruppe med ærlige menn, derav «Honest Toun».

## Vennskapsbyer
Musselburgh vennskapsby med:
*  Champigny-sur-Marne (Frankrike) 
*  Rosignano Marittimo (Italia)
«Champigny var allerede vennskapby med Rosignano, slik en treveisforbindelse ble ansett som fordelaktig.»

## Referanser


## Eksterne lenker

*Census data (PDF)
*Musselburgh Festival , *Honest Toun*
Mjøsørret

**Mjøsørret** er en fellesbetegnelse for flere stammer med storørret (*Salmo trutta lacustris*) som finnes i Mjøsa og gyter i tilkomstelvene.

## Hunderørret
**Hunderørreten** er en av Europas største og beste ørretstammer. Den gyter i Gudbrandsdalslågen og holder til i Mjøsa fra den er 2-8 år. Hunderørretens særstilling skyldes stammens potensial til å bli storvokst, og dens relative betydning mengdemessig. Hunderørretstammen utgjør cirka 2/3 av all storørret tatt i Mjøsa og tilkomstelvene.

Gytevandringen starter i Gudbrandsdalslågen i juli/august, ved flom kanskje ennå tidligere. Hunderørreten gyter normalt hvert 2. år, de virkelig store eksemplarene (over 8 kg) kanskje kun hvert 3. år. Ørret gyter i hovedsak i rennende vann, og som laksen vender den som gyteklar tilbake til oppvekstplassen for å formere seg.

Etter at rogna klekker om våren lever ørretyngelen nær gyteplassene til de er omkring 25 cm. Deretter vandrer fisken ut i Mjøsa og går over til å spise annen fisk. Allerede første leveår kan Hunderørreten legge på seg flere kilo.

Siden kraftutbyggingen av Hunderfossen har stammen av Hunderørret blitt redusert, siden den ikke lenger har tilstrekkelig vann å gyte i. Vannstanden om vinteren er også så lav at det må en massiv produksjon av settefisk til for å opprettholde stammen. Tall fra 40 års forskning viser at størrelsen på Hunderørreten også er i fall. I 1963 var en førstegangs gyter i snitt 5 år, 63 cm og 2,5 kg. Ut på 2000-tallet er den 3 år, 51 cm og 1,3 kg i snitt. Forskere har i nyere tid antydet en kostnad på cirka 4,3 millioner kroner årlig for å bedre gyte- og oppvekstforholdene for hunderørreten.

Den største hunderørret og ørret tatt på stang i Norge er 15,3kg tatt utenfor Fossum Gård på Nes av Robert Torp i 1981. I 1905 skal det ved Hunderfossen ha blitt tatt en storørret som veide over 23 kg på vekten til daværende Hunder stasjon, men dette lar seg ikke dokumentere i dag. Øyevitner beskrev den som så stor at den lå over begge endene på en tradisjonell 4-hjuls varetralle, som på den tiden var vanlig å ha ved norske jernbanestasjoner. Øyenvitnet *Jacob Løken* (født i 1896) fortalte til sitt barnebarn *Stein Onshus* at han oppfattet at fiskeren var engelsk. (kilde Stein Onshus)


Image:Hundertrout.jpg|Fisk i sprang
Image:Jernbanebrua.jpg|Gytestrekke i gytetiden
Image:Hunderfossen1.jpg|Nedenfor fossen 
Image:Foredrag_Hunderørret_Lågenfiskeelv-1.pdf‎


## Brumundaørret
**Brumundaørret** er en annen av storørretstammene i Mjøsa. Den gyter i Brumunda ved Brumunddal.

## Se også
* Tyrifjordørret
* Randsfjordørret
Katadromi

En **katadrom** fiskeart gyter og tilbringer første fase av livet i havet før den vandrer opp i ferskvann hvor den vokser og utvikler seg frem til den er kjønnsmoden. Et eksempel er på en katadrom fiskeart er ål.

Det motsatte av katadromi er anadromi. 

## Se også
* Ferskvannsfisk
Ferdinando de’ Medici

** Ferdinando de' Medici  ** (født 30. juli 1549 i Firenze i Italia, død 3. februar 1609 samme sted) var en av Den katolske kirkes kardinaler.

Han ble kreert til kardinal den 6. januar 1563 av pave Pius IV, som lekmann, med *[[Santa Maria in Via Lata]]* som titulus.

Han fikk innvilget fratreden fra kardinalsverdigheten i 1588 fordi hans bror storhertug Francesco de' Medici hadde dødd barnløs. Han giftet seg så med Chrétienne de Lorraine i 1589 og slik ble etterslekten sikret.

## Referanser


## Eksterne lenker
* Biografi på The Cardinals of the Holy Roman Church
Hytte

**Hytte** (fra lavtysk «lite/fattigslig hus») eller **koie** er en mindre bygning som man kan overnatte i. 

Hytter oppføres gjerne i nærheten av fritidsaktiviteter som jakt, fiske og friluftsliv/utendørsidrett, eller i områder med spesielt fin natur, som i skogen, på fjellet eller ved sjøen. 

I senere tid har flere og flere begynt å benytte betegnelsen hytte også på hus som brukes som fritidsbolig eller feriebolig, og det er heller ikke lenger noen krav til at det er en mindre bygning. I de mest attraktive områdene har det blitt stadig mer vanlig med regulerte felter hvor hyttene ligger svært tett, i såkalte "hyttelandsbyer" eller "hyttefelt". Her bygges det også kjedede hytter og ferieleiligheter, tilsvarende som i en vanlig by.

Hytter/fritidsboliger er langt mer utbredt i Norge enn i de fleste andre land, både i antall og i kulturell betydning. Fritidsboliger finnes i nesten alle norske kommuner, og mange nordmenn har et sterkt personlig forhold til fritidsboligen. Norge har ca. 473 000 fritidsboliger totalt, det tilsvarer omtrent en fritidsbolig per tiende nordmann, noe som er ekstremt høyt i internasjonal sammenheng. Sverige har en per 16. person og Danmark en per 25. person, i begge disse landene er utleie av fritidsboliger mye mer utbredt enn i Norge.

Mange andre språk har ikke et helt tilsvarende ord som hytte, men bruker samme betegnelse om små hus generelt, enten de er bebodd fast eller brukes som fritidsbolig. I Alpene (Sveits, Østerrike, Frankrike) finner man "chalets", tradisjonelle fjellhytter ofte brukt til skiferier. I Storbritannia finnes "holiday cottages", ofte gamle steinhus eller landlige boliger til leie. I Tyskland og Øst-Europa har man "ferienhäuser", og i Russland og land i nærheten har man "datsjaer", hvor man i tillegg ofte dyrker frukt og grønnsaker. I USA og Canada kalles det gjerne "cabins" eller "cottages", og brukes både til jakt, fiske og ferie. I Japan finnes det "minshuku" og "ryokan", som kan minne om hytter, men med japansk tradisjon og vertskap.

I følge forskning.no er: *De grunnleggende motivene for å ha en fritidsbolig er stort sett stabile over tid. De fleste mener at det sentrale med hyttelivet er naturkontakt, et sted å være sammen med venner og familie i fritiden. Dessuten gir det muligheter for å oppleve fred og ro for å drive friluftsliv.* 

Det har i senere tid blitt mer vanlig å kalle alle typer fritidsboliger for hytter, selv om de på norsk egentlig heter sommerhus, feriehus eller landsted. Man kaller det også "hyttefelt" selv om det er andre typer fritidsboliger med alle vanlige boligfasiliteter og bekvemmeligheter. Så å si alle nye hyttefelt anlegges nå med vei, vann og kloakkløsninger. I realiteten blir det nye boligfelt i naturen, ofte anlagt ved fritidsaktiviteter som alpinanlegg eller golfbane. Dagens bruk av fritidshus minner lite om tradisjonene med den enkle koia i skogen, ved sjøen eller på fjellet. 

## Se også

* Fritidsbolig

## Referanser


## Eksterne lenker
* Holdninger til hytteliv og utvikling av hytteområder Nina Rapport 39 pdf-fil
Federico Gonzaga

**Federico Gonzaga** kalt *kardinalen av Monferrato* (født 1540 i Mantova i Italia, død 21. februar 1565 i Roma) var en av Den katolske kirkes kardinaler.

Han ble kreert til kardinal den 6. januar 1563 av pave Pius IV.

Han ble utnevnt til biskop av Mantova i 1564 skjønt han var for ung til å bli bispeviet.

## Referanser


## Eksterne lenker
* Biografi på The Cardinals of the Holy Roman Church
Lars Solberg

**Lars Solberg** (født 12. oktober 1858 i Strinda, død 10. mai 1921) var en norsk arkitekt. Han tok eksamen ved Trondhjems Tekniske Læreanstalt i 1877, og gjennomførte deretter arkitektstudier i Hannover (1879–80).

Solberg var tilsatt ved Trondhjems Domkirkes Restaureringsarbeider – se Nidarosdomen – og underviste ved Trondhjems Tekniske Læreanstalt. Han er kjent for en rekke større bygg i Trondheim, bl.a. Rådhuset, Frimurerlogen, E.C. Dahls stiftelse og Katedralskolens vestfløy. Han har også tegna Rønvik asyl (nå Nordlandssykehuset avd. psykiatri) i Bodø, og Tromsø kunstforenings lokaler i Tromsø, opprinnelig for Tromsø museum (1894).

I 1894 inngikk han kompaniskap med arkitekt Johan Christensen, og de to hadde felles praksis i Trondheim under navnet Solberg & Christensen til 1901.

## Referanser


## Eksterne lenker
*